BSF ના એક કાર્યક્રમમાં ભાગ લેવા પહોંચેલા કેન્દ્રીય ગૃહ મંત્રી રાજનાથ સિંહે જમ્મૂ-કશ્મીરમાં સરહદ પર પાકિસ્તાન તરફથી થઈ રહેલા સતત સીઝફાયર ઉલ્લંઘન મામલે જોરદાર હુમલો કર્યો છે. ગૃહમંત્રીએ કહ્યુ ‘કારણ સમજવું અઘરુ છે, તે રિસર્ચનો વિષય હોઈ શકે છે, પણ પાકિસ્તાન તેની હરકતો બંધ કરતુ નથી. પહેલી ગોળી તો પડોસી પર ન ચાલવી જોઈએ, પણ જો ત્યાંથી ચાલી જાય છે, તો શું કરવું તેનો નિર્ણય તમારે કરવાનો છે.’